# በ2024 ዓ/ም የመጀመሪያ ደረጃ ትምህርት ቤቶች ምዝገባ



ትምህርት መጀመር ለልጆች፥ ለወላጆች እና ለተንከባካቢዎች በጣም ኣስደሳች ጊዜ ነው፡፡ በተቻለ መጠን የምዝገባ ሂደቱን ቀለል በማድረግ መርዳት እንፈልጋለን፡፡

በቪክቶሪያ በተሻሻለው *የትምህርት እና የስልጠና አንቀጽ ህግ ቁጥር 2006* መሰረት ልጅዎ በአቅራቢያዎ በሚገኝ ትምህርት ቤት (በአካባቢዎ የሚገኝ ትምህርት ቤት) የመማር መብት አለው፡፡

በአቅራቢያዎ ከሚገኝ ትምህርት ቤት ውጭም ማመልከት ይችላሉ፡፡ ትምህርት ቤቱ ማመልከቻዎትን በምደባው ፖሊሲ መሰረት ይመለከተዋል፡፡ የምደባ ፖሊሲውን አስመልክቶ የበለጠ መረጃ ካስፈለገዎት [Enrolling in school](https://www.vic.gov.au/how-choose-school-and-enrol) የሚለውን ድረ-ገፃችን ላይ ይመልከቱ፡፡

### አዲሱ በአገር አቀፍ ደረጃ የወጣ የጊዜ ሰሌዳ ለጀማሪዎች (ዝግጅት)

የመጀመሪያው ዓመት የመጀመሪያ ደረጃ ትምህርት መሰረት ወይም የዝግጅት ተብሎ ይጠራል፡፡ ሁሉም የቪክቶሪያ መንግስት የመጀመሪያ ደረጃ ትምህርት ቤቶች ሊከተሉት የሚገባ የአዲስ ተመዝጋቢዎች የምዝገባ ጊዜ ሰሌዳ አውጥተናል (ገጽ 3 ይመልከቱ) የጊዜ ሰሌዳው መቼ እና እንዴት ልጅዎን በ2024 ዓ.ም የትምህርት ዘመን በጀማሪነት (ዝግጅት) ትምህርት ማስመዝገብ እንዳለብዎት እንዲረዳዎ ተብሎ የተዘጋጀ ነው፡፡

### በመጀመሪያ ደረጃ ትምርት ቤት ልጄን ማስመዝገብ የምችለው ከመቼ ጀምሮ ነው?

ትምህርት በሚጀመርበት ዘመን ባለው ሚያዚያ/April 30 የልጅዎ እድሜ ግዴታ 5 ዓመት ሊሆነው (ሊሆናት) ይገባል፡፡

6 ዓመት የሞላቸው ህፃናት ትምህርት ቤት ማስገባት ግዴታ ነው፡፡

ልጅዎን በ2024 ዓ.ም የትምህርት ዘመን በቪክቶሪያ መንግስት የመጀመሪያ ደረጃ ትምህርት ቤት ለማስገባት ከፈለጉ በ 28 ሀምሌ/July 2023 ዓ.ም ላይ ለትምህርት ቤቱ የምዝገባ ማመልከቻ ማቅረብ አለብዎት፡፡

### በመጀመሪያ ደረጃ ትምህርት ቤት ልጄን እንዴት ማስመዝገብ አለብኝ?

በመጀመሪያ ደረጃ ትምህርት ቤት ልጅዎን ለማስመዝገብ የሚከተሉትን መመሪያዎች ይከተሉ፤

1. በአቅራቢያዎ የሚገኘውን ትምህርት ቤት Find my School በሚለው ድህረ-ገፅ ይመልከቱ (እታች ያለውን ይመልከቱ)::
2. ትምህርት ቤቱን ለመጎብኘት ወይም ስለትምህርት ቤቱ ሁኔታ እና የምዝገባ ሂደቱን ለማወቅ የመጀመሪያ ደረጃ የመንግስት ትምህርት ቤትን ያነጋግሩ፡፡
3. የመሰረት (ፋውንዴሽን) ምዝገባ ጥቅል መረጃን [Enrolling in Foundation (Prep)](https://www.vic.gov.au/enrolling-foundation-prep)  ከሚለው ላይ ያውርዱ (ቀን 24 ሚያዚያ/April 2023 ዓ.ም ጀምሮ ይገኛል)፡፡
4. የጀማሪዎች (ዝግጅት) የምዝገባ ማመልከቻዎን ዓርብ ቀን 28 ሀምሌ/July 2023 ዓ.ም ያቅርቡ፡፡
5. ስለ አመለከቱበት ጉዳይ ውጤቱ ዓርብ ቀን 11 ነሐሴ/August 2023 ዓ.ም ይገለፅልዎታል፡፡ ማስመዝገብ እንደሚችሉ የሚገልፅ ደብዳቤ ከደረሰዎት፤ ደብዳቤውን ዓርብ ቀን 25 ነሐሴAugust 2023 ዓ.ም መቀበል አለብዎት፡፡
6. በ 2023 ዓ.ም 4ተኛው የመንፈቅ ትምህርት ክፍለጊዜ የምዝገባ መረጃ እና የሽግግር ክፍለ ጊዜዎች ላይ ይሳተፉ፡ ፡
7. ልጅዎ ከማክሰኞ ቀን 30 ጥር/January 2024 ዓ.ም ጀምሮ የጀማሪ (ዝግጅት) ትምህርቱን ይጀምራል፡፡

### በአካባቢዬ የሚገኘውን ትምህርት ቤት እንዴት ማግኘት እችላለሁ?

የሚከተሉትን ቅደም-ተከተሎች ተጠቅመው በድረ-ገፃችን ላይ Find my School በሚለው በአካባቢዎ የሚገኘውን ትምህርት ቤት ይፈልጉ፤

1. ወደ አሳሽዎ [findmyschool.vic.gov.au](http://www.findmyschool.vic.gov.au/) የሚለውን ያስገቡ፡፡
2. ‘Enter your address to get started’ በሚለው ስር ቋሚ የመኖሪያ አድራሻዎን ያስገቡ
3. ‘Enrolment year’ በሚለው ስር 2024 የሚለውን ይምረጡ፡፡ ማስታወሻ፤ የ2024 የትምህርት ቤት ዞኖች በ2023 በአንደኛው የመንፈቀ ዓመት የትምህርት ክፍለ ጊዜ መጨረሻ ላይ ይገለፃል፡፡
4. ‘School type. በሚለው ስር Primary የሚለውን ይምረጡ

ከዚህ በኋላ ካርታው የእርስዎን አድራሻ፥ በአካባቢዎ የሚገኘውን ትምህርት ቤት እና በግራ በኩል ደግሞ የትምህርት ቤቱን ዝርዝር አድራሻ ይገልፅልዎታል፡፡ ወደ ታች ከሸበለሉት ደግሞ ለእርስዎ አድራሻ የሚቀርቡ አምስት ትምህርት ቤቶችን ያሳየዎታል፡፡

‘Search for school’ በሚለው ስር በትምህርት ቤቶች ስም መፈለግ ይችላሉ፡፡

### ልጄ የአካባቢያችን ያልሆነ የመጀመሪያ ደረጃ የመንግስት ትምህርት ቤት ላይ ሊያመለክት ይችላል ወይ?

አዎ፤ ከአካባቢዎ ውጭ በሚገኝ ትምህርት ቤት ማመልከት ይችላሉ፡፡ ትምህርት ቤቱ ማመልከቻዎን የሚቀበለው የምደባ ፖሊሲውን እና ክፍት ቦታ መኖሩን ግምት ውስጥ በማስገባት ነው፡፡ [Enrolling in school](https://www.vic.gov.au/how-choose-school-and-enrol) በሚለው ስር ማመልከቻዎች እንዴት ቅድሚያ እንደሚሰጣቸው የሚገልፅ መረጃ ያገኛሉ፡፡

**የምዝገባ ማመልከቻየ ተቀባይነት ማጣቱን የሚገልጽ ደብዳቤ ከተሰጠኝ ምን አደርጋለሁ?**

ልጅዎ በሌላ ትምህርት ቤት እንዲመዘገብ ማመልከት አለብዎት፡፡ ልጅዎ በአካባቢዎ በሚገኘው ትምህርት ቤት ቦታ የማግኘት ዕድል ይሰጠዋል፡፡ በአቅራቢያዎ የሚገኘው የልጅዎ ትምህርት ቤት የሚወሰነው ባላቸው የቋሚ አድራሻ መሰረት በማድረግ ይሆናል፡፡ የልጅዎን አቅራቢያ ትምህርት ቤት ለማወቅ [Find my School](https://www.findmyschool.vic.gov.au/) የሚለውን ይጫኑ፡፡ [Enrolling in school](https://www.vic.gov.au/how-choose-school-and-enrol) የሚለው ደግሞ ልጅዎ የሚመዘገብበትን አድራሻ ለማረጋገጥ ይረዳዎታል፡፡

ለተሰጠው ውሳኔ ደግሞ ይግባኝ ማለት ይችላሉ፡፡ [Enrolling in Foundation (Prep)](https://www.vic.gov.au/enrolling-foundation-prep) በሚለው ስር የምዝገባ ውጤትን አስመልክቶ ይግባኝ ሲባል ሂደቱ እንዴት እንደሆነ የሚገልጽ መረጃ ያገኛሉ፡፡

### የምዝገባ ጊዜ ካለፈብኝ ምን ማድረግ እችላለሁ?

በ2023 ዓ.ም የሁለተኛው መንፈቀ ዓመት የትምህርት ክፍለ ጊዜ ጀምሮ በማንኛውም ጊዜ ለ2024 ልጅዎን በመሰረት (ቅድመ-ዝግጅት) ትምህርት ለማስመዝገብ ማመልከት ይችላሉ፡፡ ዓርብ ቀን 28 ሀምሌ/July 2023 ዓ.ም የምዝገባ ማመልከቻዎን እንዲያቀርቡ ቢጠየቁም፤ ከዚህ ቀን በኋላ ምዝገባው ያመለጣቸው ቤተሰቦች፥ ቋሚ አድራሻቸውን የቀየሩ፥ ወይም ለቪክቶሪያ አዲስ መጤ/ገቢ ሆነው ዘግይተው ቢመጡም ምዝገባቸው ተቀባይነት ይኖረዋል፡፡

ከቀን 28 ሀምሌ/July 2023 ዓ.ም በኋላ የሚቀርቡ የምዝገባ ማመልከቻዎች ትምህርት ቤቱ ማመልከቻው እንደደረሰው በመምሪያው የቅበላ ፖሊሲ መሰረት አሰራር ሂደቱን ያከናውናል፡፡

### የመጀመሪያ ደረጃ ምዝገባን አስመልክቶ የበለጠ መረጃ የት ማግኘት እችላለሁ?

በአካባቢዎ ያለውን የአንደኛ ደረጃ ትምህርት ቤት ስለ መሰረተ ፋውንዴሽን የምዝገባ ሂደት ተጨማሪ መረጃ እንዲሰጣችሁ መጠየቅ ይችላሉ።

በ2023 ዓ.ም የመጀመሪያው የሁለተኛው መንፈቀ ዓመት የትምህርት ክፍለ ጊዜ የመሰረት (ፋውንዴሽን) የምዝገባ ሂደትን አስመልክቶ ትምህርት መጀመር በሚለው ድህረ-ገፅ የሚገኘው [Enrolling in Foundation (Prep)](https://www.vic.gov.au/enrolling-foundation-prep) በሚለው ስር ጥቅል መረጃ ማግኘት ይችላሉ፡፡

ጥቅል መረጃውን አስመልክቶ ትርጉም ሲፈልጉ እንዲረዳዎት እባክዎትን በአካባቢዎ የሚገኘውን የመጀመሪያ ደረጃ ትምህርት ቤትን ያነጋግሩ፡፡

### እንዲረዳኝ ማንን ልጠይቅ?

የምዝገባ አሰራር ሂደቱን አስመልክቶ ያለዎትን ማንኛውም ጥያቄ በተመለከተ ማመልከት የሚፈልጉበት የመጀመሪያ ደረጃ ትምህርት ቤት የትርጉም ክፍል አስተባባሪ፥ የምዝገባ መኮንን ወይም ርዕሰ መምህሩ ሊረዳዎት ይችላል፡፡

### ጠቃሚ አገናኝ መርበብ

ልጅዎ በ2024 ዓ.ም የአንደኛ ደረጃ ትምህርቱን ሲጀምር ሊጠቅማችሁ የሚችል ከዚህ በታች ያሉ ጠቃሚ መርበብ ሊንኮችን

ይመልከቱ

ትምህርት ቤት ለመፈለግ – [findmyschool.vic.gov.au](http://www.findmyschool.vic.gov.au/)

የትምህርት ቤት ክልሎችን አስመልክቶ መረጃ ለማግጘት – [vic.gov.au/school-zones](http://www.vic.gov.au/school-zones)

መሰረት (ፋውንዴሽን) ትምህርት ለመመዝገብ – [vic.gov.au/enrolling-foundation-prep](https://www.vic.gov.au/enrolling-foundation-prep)

በትምህርት ቤት ለመመዝገብ – [vic.gov.au/how-choose-school-and-enrol](https://www.vic.gov.au/how-choose-school-and-enrol)

የአካል ጉዳተኞች እና አካታች ትምህርት – [vic.gov.au/disability-and-inclusive-education](https://www.vic.gov.au/disability-and-inclusive-education)

የግዛት ክልሉ ጽህፈት ቤት ለመጠየቅ – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# ለ2023-24 ዓ.ም የጊዜ ሰሌዳ

|  |  |
| --- | --- |
| **2023 ዓ.ም ቀናት** | **ተግባር** |
|
| ሁለተኛው መንፈቀ ዓመት: ሰኞ ቀን 24 ሚያዚያ/April 2023 – ዓርብ ቀን 23 ሰኔ/June 2023 ዓ.ም | |
| መንፈቀ ዓመት 1 እና 2፥ 2023 ዓ.ም | በ2024 ዓ.ም ልጆቻቸውን በመሰረት (ፋውንዴሽን) ትምህርት ለማስመዝገብ የሚፈልጉ ወላጆች፤ የመጀመሪያ ደረጃ ትምህርት ቤት ጉብኝት፥ የሽግግር ክፍለ ጊዜዎችን እና ሌሎች ተግባራትን ለመከወን |
| በሁለተኛው የመንፍቀ ዓመት መጀመሪያ፥ 2023 ዓ.ም | በቀጥታ ስርጭት ለ2024 ዓ.ም የትምህርት ዘመን የትምህርት ክልሎችን/ዞኖችን ለማግኘት ሲፈልጉ [findmyschool.vic.gov.au](http://www.findmyschool.vic.gov.au/) ይመልከቱ ፡፡  ቤተሰብ/ተንከባካቢ በ2024 ዓ.ም የተመደበላቸውን ትምህርት ቤት በ [findmyschool.vic.gov.au](http://www.findmyschool.vic.gov.au/) ይመልከቱ  [Enrolling in Foundation (Prep)](https://www.vic.gov.au/enrolling-foundation-prep) በሚለው ስር ለወላጆች/ለተንከባካቢዎች የሚሆን የምዝገባ ጥቅል መረጃ ያገኛሉ፤ መረጃውን ለማውረድ ይጠቀሙበት፡፡ |
| ከአንደኛው ሳምንት፤ ሁለተኛው መንፈቀ ዓመት 2023 ዓ.ም | የመጀመሪያ ደረጃ ትምህርት ቤቶች የምዝገባ መረጃ ጥቅል ለሚመለከታቸው ወላጆች እና የትምህርት ቤት ማህበረሰብ ይልካሉ፡፡ |
| ከአንደኛው ሳምንት፤ ሁለተኛው መንፈቀ ዓመት 2023 ዓ.ም | **የምዝገባ ማመልከቻ ማቅረብ የሚጀመርበት** – ወላጆች/ተንከባካቢዎች የተሟላ የምዝገባ ማመልከቻቸውን ለመጀመሪያ ደረጃ የመንግስት ትምህርት ቤት ከዚህ ቀን ጀምሮ ሊያቀርቡ ይችላሉ፡፡ |
| ሶስተኛው የመንፈቀ ዓመት፤ ሰኞ ቀን 10 ሐምሌ/July 2023 – ዓርብ ቀን 15 መስከረም/September 2023 ዓ.ም | |
| ዓርብ ቀን 28 ሀምሌ/July 2023 ዓ.ም | **የምዝገባ ማመልከቻ ማቅረቢያ ቀን /Enrolment applications due** – ወላጆች/ተንከባካቢዎች የተሟላ የምዝገባ ማመልከቻቸውን ለመጀመሪያ ደረጃ የመንግስት ትምህርት ቤት በዚሁ ቀን ያቀርባሉ፡፡ |
| ዓርብ ቀን 11 ነሐሴ/August 2023 ዓ.ም | የመጀመሪያ ደረጃ ትምህርት ቤቶች ጀማሪዎች (ዝግጅት) ትምህርት ምዝገባ ውጤት በተመለከተ ከመምሪያው የምደባ ፖሊሲ አኳያ የምደባውን ፖሊሲ ቅደም ተከተል ተሞርክዞ ለወላጆች/ተንከባካቢዎች በፅሁፍ ያሳውቃል፡፡ ይህም ምዝገባውን የሚያረጋግጥ ደብዳቤ፥ ማመልከቻው ተቀባይነት ማግኘት ኣለማግኘቱን የሚገልፅ ደብዳቤ ሊያጠቃልላል ይችላል፡፡  ማመልከቻቸው ተቀባይነት ያላገኙት ወላጆች/ተንከባካቢዎች ያልተሳካ ምደባን አስመልክቶ ለመረጡት የመጀመሪያ ደረጃ ትምህርት ቤት በፅሁፍ ይግባኝ ማቅረብ ይጀምራሉ፡፡ |
| ዓርብ ቀን 25 ነሐሴ/August 2023 ዓ.ም | **ልጃቸው ቦታ ያገኘ (ያገኘች) መሆኑን (መሆኗን) የሚገልጽ የቅበላ ደብዳቤ በዚሁ እለት ለወላጆች/ተንከባካቢዎች ይላካል፡፡** |
| ዓርብ ቀን 25 ነሐሴ/August 2023 ዓ.ም | ማመልከቻቸው ተቀባይነት ያላገኙት ወላጆች/ተንከባካቢዎች ለመረጡት የመጀመሪያ ደረጃ ትምህርት ቤት በፅሁፍ ይግባኝ የሚያቀርቡበት **የመጨረሻ ቀን**፡፡ |
| ዓርብ ቀን 15 መስከረም/September 2023 ዓ.ም | የመጀመሪያ ደረጃ ትምህርት ቤቶች ለሁሉም ማመልከቻቸው ተቀባይነት ያላገኙት ወላጆች/ተንከባካቢዎች ያቀረቡት ይግባኝ ውጤት በዚሁ ዕለት በፅሁፍ ያሳውቃሉ፡፡ |
| አራተኛው የመንፈቀ ዓመት፤ ሰኞ ቀን 2 ጥቅምት/October 2023 – ረቡዕ ቀን 20 ታህሳስ/December 2023 ዓ.ም | |
| በአራተኛው የመንፈቀ ዓመት፤ 2023 ዓ.ም | የመጀመሪያ ደረጃ ትምህርት ቤቶች የሽግግር ክፍለ ጊዜን ያስተናግዳሉ፡፡ |
| ዓርብ 20 ጥቅምት/October 2023 ዓ.ም | ወላጆች/ተንከባካቢዎች ለመረጡት የመጀመሪያ ደረጃ ትምህርት ቤት ማመልከቻቸው ተቀባይነት ያላገኙት ይግባኝ ብለው ሳይሳካላቸው ሲቀር ማመልከቻቸው ተቀባይነት ያላገኙት ለሚመለከተው የክልሉ ዳሬክተር በፅሁፍ ይግባኝ የሚያቀርቡበት **የመዝጊያ ዕለት**፡፡ |
| ዓርብ ቀን 17 ህዳር/November 2023 ዓ.ም | ለክልሉ ዳሬክተር ማመልከቻቸው ተቀባይነት ባላገኙት ሰዎች የቀረበው ይግባኝ ውጤት ክልሎች በዚሁ ዕለት ለሁሉም ወላጆች/ተንከባካቢዎች በፅሁፍ ያስታውቃሉ፡፡ ይህ በመዝጊያው ቀን ማለትም ዓርብ ቀን 20 ጥቅምት/October 2023 ዓ.ም ይግባኝ ያቀረቡትን ብቻ ይመለከታል |